ਪਰੀ ਬੇਵਾ
Articles with hCards
ਪਰੀ ਬੇਵਾ (ਅੰਗ੍ਰੇਜ਼ੀ: Pari Bewa), ਓਡੀਸ਼ਾ, ਭਾਰਤ ਦੀ ਇੱਕ ਔਰਤ ਸੁਤੰਤਰਤਾ ਸੈਨਾਨੀ ਸੀ। ਈਰਮ ਵਿੱਚ ਜਨਮੇ, ਬੇਵਾ ਦੀ ਭਾਰਤ ਛੱਡੋ ਅੰਦੋਲਨ ਵਿੱਚ ਬਹੁਤ ਮਹੱਤਵਪੂਰਨ ਭੂਮਿਕਾ ਸੀ। ਉਸ ਨੂੰ ਓਡੀਸ਼ਾ ਦੀ ਇਕਲੌਤੀ ਮਹਿਲਾ ਸ਼ਹੀਦ ਮੰਨਿਆ ਜਾਂਦਾ ਹੈ।

ਨਿੱਜੀ ਜੀਵਨ 
ਬੇਵਾ ਦਾ ਜਨਮ ਅਣਵੰਡੇ ਬਾਲਾਸੋਰ ਜਾਂ ਇਰਮ ਵਿੱਚ ਹੋਇਆ ਸੀ ਜੋ ਹੁਣ ਭਦਰਕ ਵਿੱਚ ਸਥਿਤ ਹੈ। ਬੇਵਾ ਕੋਲ ਕੋਈ ਰਸਮੀ ਸਿੱਖਿਆ ਨਹੀਂ ਸੀ। ਉਸ ਦਾ ਆਪਣੀ ਜ਼ਮੀਨ ਨਾਲ ਨਿੱਜੀ ਲਗਾਵ ਸੀ, ਜਿਸ ਕਾਰਨ ਉਸ ਨੇ ਭਾਰਤੀ ਸੁਤੰਤਰਤਾ ਅੰਦੋਲਨ ਵਿਚ ਹਿੱਸਾ ਲਿਆ।

ਇਰਮ ਕਤਲੇਆਮ 
28 ਸਤੰਬਰ 1942 ਨੂੰ ਬਰਤਾਨਵੀ ਰਾਜ ਦਾ ਵਿਰੋਧ ਕਰਨ ਅਤੇ ਅੰਗਰੇਜ਼ਾਂ ਨਾਲ ਲੜਨ ਲਈ ਐਕਸ਼ਨ ਦੀ ਯੋਜਨਾ ਤਿਆਰ ਕਰਨ ਲਈ ਏਰਮ ਵਿਖੇ ਇੱਕ ਵਿਸ਼ਾਲ ਇਕੱਠ ਹੋਇਆ। ਇਸ ਇਕੱਠ ਤੋਂ ਡਰਦਿਆਂ, ਡੀਐਸਪੀ ਕੁੰਜਬਿਹਾਰੀ ਮੋਹੰਤੀ ਦੀ ਅਗਵਾਈ ਵਿੱਚ ਬਾਸੁਦੇਬਪੁਰ ਥਾਣੇ ਤੋਂ ਇੱਕ ਪੁਲਿਸ ਫੋਰਸ ਨੇ ਇਰਮ ਵੱਲ ਮਾਰਚ ਕੀਤਾ। ਜਿਵੇਂ ਕਿ ਜਲਿਆਂਵਾਲਾ ਬਾਗ 1919 ਵਿੱਚ ਹੋਇਆ ਸੀ, ਡੀਐਸਪੀ ਕੁੰਜਬਿਹਾਰੀ ਮੋਹੰਤੀ ਨੇ ਜਨਰਲ ਡਾਇਰ ਵਾਂਗ ਕੰਮ ਕੀਤਾ, ਅਤੇ ਸ਼ਾਮ 6:30 ਵਜੇ ਵਿਸ਼ਾਲ ਇਕੱਠ ਉੱਤੇ ਗੋਲੀਬਾਰੀ ਕੀਤੀ। ਕੁਝ ਹੀ ਮਿੰਟਾਂ ਵਿੱਚ ਭੀੜ ਦੇ ਖਿਲਾਫ 304 ਸ਼ਾਟ ਛੱਡੇ ਗਏ, ਜੋ ਬ੍ਰਿਟਿਸ਼ ਸ਼ਾਸਨ ਦਾ ਸ਼ਾਂਤੀਪੂਰਵਕ ਵਿਰੋਧ ਕਰ ਰਹੇ ਸਨ। ਮੈਦਾਨ ਤਿੰਨ ਪਾਸਿਆਂ ਤੋਂ ਘਿਰਿਆ ਹੋਇਆ ਸੀ, ਇਸ ਲਈ, ਕੋਈ ਵੀ ਮੈਦਾਨ ਤੋਂ ਭੱਜਣ ਦੇ ਯੋਗ ਨਹੀਂ ਸੀ। ਮਿੰਟਾਂ ਦੇ ਅੰਦਰ 29 ਲੋਕ ਮਾਰੇ ਗਏ, ਅਤੇ 56 ਜ਼ਖਮੀ ਹੋ ਗਏ। ਬੇਵਾ ਉਸ ਦਿਨ ਮਰਨ ਵਾਲੇ ਪ੍ਰਦਰਸ਼ਨਕਾਰੀਆਂ ਵਿੱਚ ਸ਼ਾਮਲ ਸੀ।

ਹਵਾਲੇ 

ਮੌਤ 1942